একুশের সমাবেশ। টোটালি পলিটিক্যাল ব্যাপারস্যাপার। তবু এরই মধ্যে একটু ভিন্ন স্বাদ কি নেই! এত্ত মানুষ। এত জায়গা থেকে এসেছেন। সবাই আলাদা। ডিফারেন্ট মুড তো থাকবেই।
 ওয়েব ডেস্ক : একুশের সমাবেশ। টোটালি পলিটিক্যাল ব্যাপারস্যাপার। তবু এরই মধ্যে একটু ভিন্ন স্বাদ কি নেই! এত্ত মানুষ। এত জায়গা থেকে এসেছেন। সবাই আলাদা। ডিফারেন্ট মুড তো থাকবেই। একুশে জুলাই। তৃণমূলের শহিদ স্মৃতি। মিলনোত্‍সবও বটে। আসে নেত্রীর বার্তা। অপেক্ষায় থাকেন লাখো অনুগামী-অনুরাগী। এতকিছুর মাঝে টুকরো কিছু মুহূর্ত, খুচরো কিছু ঘটনাও হঠাত্‍ সামনে এসে পড়ে, যা ভোলার নয়। বাসুদেব নন্দী একুশে সমাবেশে আসার পথে বিক্রি করে ফেলেন খান দুশো টুপি। নিজের হাতে বানানো। এর চেয়ে ভাল কিই বা  হতে পারে। রথ দেখা, কলা বেচা, দুইই হয়ে গেল ভালোয় ভালোয়। আরও পড়ুন, ভিড়ের মাঝে মুখ্যমন্ত্রী ওদের দেখতেই পেলেন না! এমনিতে তো নেত্রীর দাওয়াই থাকেই। বিরোধীদের উদ্দেশে, দলকে সতর্ক করেও। তবে মিছিলে আসা মানুষজন পেলেন এই ওষুধও! সত্যি-সত্যিই ওষুধ। খাঁটি মেডিসিন। পেট ব্যথা, মাথা ব্যথা থেকে বমি-কাশি- রোগের জব্বর দাওয়াই। রাস্তায় টেবিল পেতে, মঞ্চ গড়ে বসে চিকিত্‍সকদল। যেতে-আসতে শরীর খারাপ লাগলেই, চটজলদি ব্যবস্থা। প্রোগ্রেসিভ ডক্টরস অ্যাসোসিয়েশনের উদ্যোগে প্রায় তিরিশটি ক্যাম্প বসান ডাক্তারবাবুরা। আরও পড়ুন, দলকে কড়া বার্তা, কেন্দ্রকে তোপ! ২১-এর মঞ্চে মমতা বন্দ্যোপাধ্যায় LIVE অনেকে আবার ভিড় ঠেলে সমাবেশস্থলেই আর আসতে পারেননি। তাই বলে তাঁরা হতাশ নন। দিব্যি পাত পেড়ে বসে রাস্তার মাঝেই খেলেন। নিজেদের মধ্যে বলতে শোনা গেল, 'এবার হল না। আসছে বছর আবার হবে।' এই আশা নিয়েই এরা ফেরার পথ ধরলেন। আরও পড়ুন, ২১-এর মঞ্চে অকপট 'স্বীকারোক্তি' মমতা বন্দ্যোপাধ্যায়ের!